Ռուբեն Վարդազարյան

Ռուբեն Էդուարդի Վարդազարյան (), հայ իրավաբան, Երևան քաղաքի Կենտրոն և Նորք-Մարաշ համայնքների ընդհանուր իրավասության առաջին ատյանի դատարանի դատավոր, Հայաստանի Հանրապետության Բարձրագույն դատական խորհրդի նախագահ։

Կրթություն 
1984-1991 թթ. սովորել և ավարտել է ԵՊՀ իրավաբանական ֆակուլտետը։

Աշխատանքային գործունեությունը 
1985-1987 թթ. - ծառայել է Խորհրդային բանակում։
1991-1998 թթ. - «Սպուտնիկ» միջազգային երիտասարդական տուրիզմի բյուրոյի իրավախորհրդատու, ապա՝ իրավաբանական բաժնի վարիչ։ 
1998-2007 թթ. - Հայաստանի Հանրապետության Կառավարության աշխատակազմի վարչական մարմինների վարչության գլխավոր մասնագետ։
2001-2007 թթ. - ՀՀ Նախագահին առընթեր քաղաքացիության հարցերի հանձնաժողովի անդամ։ 
2003-2007 թթ. - Երկակի նշանակության ապրանքների և տեխնոլոգիաների արտահանման վերահսկողության հանձնաժողովի քարտուղար։ 
1999-2006 թթ. - Երևան քաղաքի Կենտրոն և Նորք-Մարաշ համայնքների առաջին ատյանի դատարանի դատավոր։
2008-2009 թթ. - Հարավային քաղաքացիական դատարանի դատավոր։
2009 թ. փետրվարի 27-ին ՀՀ Նախագահի հրամանագրով նշանակվել է Երևան քաղաքի Արաբկիր և Քանաքեռ-Զեյթուն համայնքների ընդհանուր իրավասության առաջին ատյանի դատարանի դատավոր՝ դադարեցնելով Երևանի քրեական դատարանի դատավորի լիազորությունները։
2010 թվականի հունիսի 17-ին ՀՀ Նախագահի հրամանագրով նշանակվել է Երևան քաղաքի Կենտրոն և Նորք-Մարաշ վարչական շրջանների ընդհանուր իրավասության առաջին ատյանի դատարանի նախագահ՝ դադարեցնելով Երևան քաղաքի Արաբկիր և Քանաքեռ-Զեյթուն վարչական շրջանների ընդհանուր իրավասության դատարանի դատավորի լիազորությունները։

Ծանոթագրություններ 

Հայ իրավաբաններ
ԵՊՀ իրավաբանական ֆակուլտետի շրջանավարտներ
ՀՀ դատավորներ